উইলফ্রেড ফ্লাওয়ার্স
উইলফ্রেড ফ্লাওয়ার্স (ইংরেজি: Wilfred Flowers; জন্ম: ৭ ডিসেম্বর, ১৮৫৬ - মৃত্যু: ১ নভেম্বর, ১৯২৬) নটিংহ্যামশায়ারের কার্লটন এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৮৪ থেকে ১৮৯৩ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ার দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিং করতেন উইল্ফ ফ্লাওয়ার্স নামে পরিচিত উইলফ্রেড ফ্লাওয়ার্স।